楚雄文廟

楚雄文廟位於雲南省楚雄彝族自治州楚雄市 ， 創設於明代 ， 初爲楚雄縣文廟 。 明嘉靖年間 ， 遷楚雄府文廟於近左 。 清康熙年間整修 ， 合縣文廟 、 府文廟爲一處 。 清代中後期 ， 中路軸線自南向北 ， 依次是萬世師表坊 、 泮池及三元橋 、 欞星門 （ 文明坊 ） 、 大成門 、 大成殿 、 崇聖祠 （ 啓聖殿 ） 、 尊經閣 。 大成門前東西兩廡 ， 東爲名宦祠 ， 西爲鄉賢祠 。 東路軸線自南向北依次是義學 、 楚雄府學 ， 西路軸線爲楚雄縣學 。 泮池東西 ， 東爲德配天地坊 ， 西爲道冠古今坊 。 今存大成殿 、 泮池及三元橋 、 大成門 、 大成殿西廂 （ 原鄉賢祠 ） 、 尊經閣 ， 崇聖祠僅存前檐柱礎一對 。 大成殿建於明成化五年 （ 1469年 ） ， 清乾隆四年 （ 1739年 ） 、 乾隆四十一年 （ 1776年 ） 、 道光十八年 （ 1838年 ） 以及1985年均有修理 。 前爲月臺 ， 面闊五間 ， 進深六椽 ， 重檐歇山頂 ， 有前廊之設 。 上檐斗栱五鋪作雙昂 ， 下檐斗栱四鋪作單杪 ， 當心間 、 次間補間鋪作兩朵 ， 盡間無補間鋪作 ， 主要樑架仍保持明代風格 ， 門窗裝修則爲清代補配 。 2013年公佈爲第七批全國重點文物保護單位 。